**คู่มือสำหรับประชาชน : การขออนุญาตนำรถเข้ามาในราชอาณาจักร (รถบรรทุกสินค้า/รถบรรทุกที่ไม่มีสินค้า/รถยนต์ส่วนบุคคล/รถยนต์บรรทุกแต่คนโดยสาร) (N)**

แก้ไขล่าสุด 06/2566

**หน่วยงานที่ให้บริการ :** กรมศุลกากรกระทรวงการคลัง

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

ในกรณีที่ผู้รับผิดชอบการขนส่งทางบกรายงานยานพาหนะเข้า และยื่นบัญชีสินค้าทางบก (แบบ ศ.บ.1) โดยส่งข้อมูลทางอิเล็กทรอนิกส์และระบบคอมพิวเตอร์ของกรมศุลกากร เมื่อระบบคอมพิวเตอร์ได้ออกเลขที่รับรายงานยานพาหนะและบัญชีสินค้าแล้ว พนักงานศุลกากรประจำด่านพรมแดนจะตรวจสอบเลขที่รับรายงานในระบบเมื่อเห็นว่าถูกต้องตรงกันจะอนุญาตให้นำยานพาหนะผ่านเขตแดนทางบกไปได้และให้ถือว่าเป็นการยื่นบัญชีสินค้าทางบก (แบบ ศ.บ.1) ตามระเบียบแล้ว สำหรับกรณีที่ไม่ได้ส่งข้อมูลทางอิเล็กทรอนิกส์ ให้ดำเนินการ ดังนี้

1) กรณีเป็นยานพาหนะบรรทุกของเดินด้วยกำลังเครื่องยนต์ ให้ผู้ขนส่งของที่ผ่านเขตแดนทางบกเข้าในราชอาณาจักร ยื่นบัญชีสินค้าทางบก (แบบ ศ.บ.1) โดยกรอกรายการและลงนาม จำนวน 2 ฉบับ ถ้าเป็นยานพาหนะเปล่าเข้ามาให้หมายเหตุว่า “ไม่มีสินค้าบรรทุกเข้ามา” ให้พนักงานศุลกากรประจำด่านพรมแดนตรวจของที่ขนส่งเข้ามา

2) กรณีเป็นยานพาหนะบรรทุกของและมิได้เดินด้วยกำลังเครื่องยนต์ ผู้ขนส่งของไม่ต้องยื่นบัญชีสินค้าทางบก (แบบ ศ.บ.1) แต่พนักงานศุลกากรประจำด่านพรมแดนจะตรวจสอบจำนวนหีบห่อของที่บรรทุกและสอบถามว่าเป็นของชนิดใดบ้าง แล้วให้กรอกรายการลงในใบผ่านด่าน (แบบ ศ.บ.2) จำนวน 2 ฉบับ แล้วส่งคืนให้ผู้ควบคุมยานพาหนะหรือผู้ขนส่งของ 1 ฉบับ

3) กรณีเป็นรถยนต์ส่วนบุคคลและรถยนต์บรรทุกแต่ผู้โดยสารกับหีบห่อส่วนตัวผู้โดยสารในรถนั้น เจ้าของรถหรือผู้ควบคุมรถไม่ต้องยื่นบัญชีสินค้าทางบก (แบบ ศ.บ.1) แต่พนักงานศุลกากรประจำด่านพรมแดนต้องตรวจสอบตามปกติ และถ้าไม่มีของต้องห้ามต้องกำกัดเข้ามา ให้จดเลขทะเบียนรถและวันที่เข้ามาแล้วออกใบผ่านด่าน (แบบ ศ.บ.2) จำนวน 2 ฉบับ โดยไม่กรอกช่องจำนวนหีบห่อและชนิดของแล้วส่งคืนผู้ควบคุมยานพาหนะหรือผู้ขนส่ง 1 ฉบับ

4) กรณีเป็นยานพาหนะอื่นๆ นอกจากรถยนต์ตาม 3 และไม่ได้บรรทุกของอย่างใดๆ นอกจากหีบห่อของส่วนตัวผู้โดยสารในยานพาหนะนั้น รวมทั้งคนหาบหามของและสัตว์ที่บรรทุกของเข้ามาเล็กน้อยตามปกติ ถ้าไม่มีของต้องห้ามต้องกำกัดเข้ามาด้วย ให้ผ่านด่านไปได้โดยไม่ต้องมีใบผ่านด่าน (แบบ ศ.บ.2)

5) บัญชีสินค้าทางบก (แบบ ศ.บ.1) หรือ ใบผ่านด่าน (แบบ ศ.บ.2) ดังกล่าวให้ถือเป็นใบอนุญาตผ่านด่านพรมแดนมายังด่านศุลกากรได้ และให้ผู้ขนส่งของ หรือ เจ้าของรถ หรือ ผู้ควบคุมรถ ยื่นต่อพนักงานศุลกากรประจำด่านศุลกากร เพื่อตรวจสอบความถูกต้องและดำเนินพิธีการศุลกากรต่อไป

**ช่องทางการให้บริการ**

|  |  |
| --- | --- |
| ***สถานที่ให้บริการ****(หมายเหตุ: -)* *Thailand Transport Application :* https://tta.customs.go.th/TTA/ | ***ระยะเวลาเปิดให้บริการ*** *เปิดให้บริการตลอด 24 ชั่วโมง* |
|  **สถานที่ให้บริการ**(หมายเหตุ: -) กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ 10110/ติดต่อด้วยตนเอง ณ หน่วยงาน  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
|  **สถานที่ให้บริการ**(หมายเหตุ: (เปิดให้บริการตามเวลาเปิด-ปิดของด่านพรมแดน)) สำนักงานศุลกากร หรือด่านศุลกากรที่ให้บริการ/ติดต่อด้วยตนเอง ณ หน่วยงาน  | **ระยะเวลาเปิดให้บริการ** เปิดให้บริการวัน ทุกวัน (ไม่เว้นวันหยุดราชการ) ตั้งแต่เวลา 00:00 - 00:00 น. |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 30 นาที

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**เจ้าหน้าที่ตรวจสอบข้อมูลในระบบ/เอกสาร(หมายเหตุ: -)  | 10 นาที | จุดรับคำขอของกรมศุลกากร |
| 2) | **การพิจารณา**เจ้าหน้าที่ศุลกากรพิจารณาและบันทึกข้อมูลและลงลายมือชื่อ(หมายเหตุ: -)  | 15 นาที | จุดรับคำขอของกรมศุลกากร |
| 3) | **การลงนาม/คณะกรรมการมีมติ**คืนเอกสารให้เป็นหลักฐานยื่นต่อพนักงานศุลกากรประจำด่านศุลกากรต่อไป(หมายเหตุ: -)  | 5 นาที | จุดรับคำขอของกรมศุลกากร |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน****ฉบับจริง** 1 ฉบับ**สำเนา** 0 ฉบับ**หมายเหตุ** (ออกโดยประเทศที่ผู้นำเข้ามีภูมิลำเนา เจ้าพนักงานศุลกากรจะถ่ายสำเนาจากเอกสารฉบับจริง โดยผู้ยื่นคำขอต้องรับรองสำเนาโดยการเซ็นชื่อต่อหน้าเจ้าหน้าที่ศุลกากรเท่านั้น (เอกสารในลำดับที่ 1-3 ให้ใช้อย่างใดอย่างหนึ่ง)) | - |
| 2) | **หนังสือเดินทาง****ฉบับจริง** 1 ฉบับ**สำเนา** 1 ฉบับ**หมายเหตุ** - | - |
| 3) | **บัตรผ่านแดน****ฉบับจริง** 1 ฉบับ**สำเนา** 1 ฉบับ**หมายเหตุ** - | - |
| 4) | **คู่มือหนังสือจดทะเบียนรถ****ฉบับจริง** 1 ชุด**สำเนา** 1 ชุด**หมายเหตุ** - | - |
| 5) | **หนังสืออนุญาตรถระหว่างประเทศ****ฉบับจริง** 1 ชุด**สำเนา** 1 ชุด**หมายเหตุ** - | - |
| 6) | **ต้นฉบับหนังสือรับมอบอำนาจจากเจ้าของรถ ติดอากรแสตมป์ 10 บาท หากผู้ควบคุมรถมิได้เป็นเจ้าของรถ****ฉบับจริง** 1 ชุด**สำเนา** 0 ชุด**หมายเหตุ** (พร้อมสำเนาบัตรของผู้มอบอำนาจซึ่งลงลายมือชื่อรับรองความถูกต้อง) | - |
| 7) | **บัญชีสินค้าทางบก (แบบ ศ.บ.1)****ฉบับจริง** 1 ชุด**สำเนา** 1 ชุด**หมายเหตุ** (กรณีรถบรรทุกสินค้า) | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| *ไม่มีข้อมูลค่าธรรมเนียม* |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กลุ่มคุ้มครองและส่งเสริมจริยธรรม กรมศุลกากร(หมายเหตุ: (- ติดต่อด้วยตนเองในวันและเวลาราชการ ณ กลุ่มคุ้มครองและส่งเสริมจริยธรรม กรมศุลกากรเลขที่ 1 ถนนสุนทรโกษา เขตคลองเตย กรุงเทพฯ - โทรศัพท์สายด่วนศุลกากร 1332 ในวันและเวลาราชการ- โทรสาร หมายเลข 0 2667 6919- ไปรษณีย์ โดยทำเป็นหนังสือส่งมาที่ กลุ่มคุ้มครองและส่งเสริมจริยธรรม กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ 10110- จดหมายอิเล็กทรอนิกส์ (e-mail) ที่ ctc@customs.go.th))  |
| 2) | ศูนย์บริการประชาชน สำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300))  |
| 3) | ศูนย์รับเรื่องร้องเรียนการทุจริตในภาครัฐ(หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.)- 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120- สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132- www.pacc.go.th / www.facebook.com/PACC.GO.THศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center)Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com))  |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | บัญชีสินค้าสำหรับของที่นำเข้าในราชอาณาจักรทางบก (แบบ ศ.บ.1) (แนบท้ายประกาศกรมศุลกากร ที่ 104/2561)(หมายเหตุ: -)  |

**หมายเหตุ**

การนับระยะเวลาการให้บริการพิธีการศุลกากรสำหรับยานพาหนะที่นำเข้ามาในราชอาณาจักรเป็นการชั่วคราวจะเริ่มนับตั้งแต่เจ้าหน้าที่ศุลกากรได้รับเอกสารประกอบในการผ่านพิธีการศุลกากรจนถึงการอนุญาตให้ผู้นำเข้านำยานพาหนะออกไปจากด่านพรมแดน

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 01/03/2563